Επιβολή και είσπραξη διοικητικών προστίμων για παραβάσεις σε θέματα πνευματικής ιδιοκτησίας

Περιγραφή: Η διαδικασία αφορά στην επιβολή διοικητικών κυρώσεων για παραβάσεις δικαιωμάτων πνευματικής ιδιοκτησίας και συγγενικών δικαιωμάτων. Επιβάλλονται διοικητικά πρόστιμα σε τελικούς χρήστες για παράνομο "κατέβασμα" και "streaming".
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΟΛΙΤΙΣΜΟΥ
en: MINISTRY OF CULTURE
Οργανική μονάδα θεσμικού φορέα: title: el: ΤΜΗΜΑ ΕΠΟΠΤΕΥΟΜΕΝΩΝ ΚΑΙ ΤΑΚΤΙΚΩΣ ΕΠΙΧΟΡΗΓΟΥΜΕΝΩΝ ΟΡΓΑΝΙΣΜΩΝ
Παρέχεται σε: Επιχειρήσεις
Πολίτες
Σημεία εξυπηρέτησης: Φορείς του Δημοσίου
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 1 έως 2 μήνες
Διάρκεια ισχύος: Τύπος: Αόριστη
Βήματα: step_description: Η διαπιστωτική πράξη παράβασης των ειδικότερων διατάξεων/περιπτώσεων του άρθρου 65Α ν. 2121/1993 υπογράφεται από τους ελεγκτές που διενήργησαν τον έλεγχο και θεωρείται από τον αρμόδιο προϊστάμενό τους ή τον αρμόδιο προϊστάμενο της υπηρεσιακής μονάδας, όπου υπηρετούν. 
Η διαδικασία επιβολής διοικητικού προστίμου των παρ. 1, 2, 2Α και 2Β του άρθρου 65Α του ν. 2121/1993 (Α’ 25) κινείται από τις αρμόδιες ελεγκτικές αρχές, ήτοι την Ανεξάρτητη Αρχή Δημοσίων Εσόδων, τη Γενική Διεύθυνση του Σώματος Δίωξης Οικονομικού Εγκλήματος, τη Διυπηρεσιακή Μονάδα Ελέγχου Αγοράς, τις Αστυνομικές, Λιμενικές και Τελωνειακές Αρχές, είτε αυτεπαγγέλτως, είτε κατόπιν έγγραφης καταγγελίας. Ειδικά για τις παραβάσεις της παρ. 2Β η διαδικασία επιβολής διοικητικού προστίμου κινείται και κατόπιν διαβίβασης στοιχείων από τις αρμόδιες δικαστικές αρχές. 
Σε περίπτωση διαπίστωσης παράβασης, είτε κατόπιν επιτόπιου ελέγχου, είτε βάσει στοιχείων διαβιβασθέντων από τις αρμόδιες δικαστικές αρχές, τα οποία συνελέγησαν και περιέχονται σε ποινική δικογραφία που σχηματίσθηκε κατόπιν άσκησης ποινικής δίωξης για τα εγκλήματα του άρθρου 66 του ν. 2121/1993, οι αρμόδιες ελεγκτικές αρχές εκδίδουν διαπιστωτική πράξη παράβασης.
step_implementation: Υπογραφή
step_note: Η ενημέρωση των αρμοδίων αρχών ελέγχου για τους υπότροπους γίνεται: α) Από τη βάση δεδομένων κάθε αρμόδιας υπηρεσίας ελέγχου, στον τομέα αυτόν, μέχρι τη δημιουργία κεντρικής βάσης δεδομένων, για όλες τις αρμόδιες υπηρεσίες ελέγχου, ή β) από τον ΟΠΙ, ο οποίος τηρεί προς τούτο, με βάση τα στοιχεία που του κοινοποιούνται σύμφωνα με την παρ. 4 του άρθρου 65Α του ν. 2121/1993 (Α’ 25), κεντρική βάση δεδομένων των παραβάσεων του άρθρου 65Α, διακριτά για κάθε περίπτωση των παρ. 1 (προγράμματα η/η), 2 (υλικοί φορείς ήχου), 2Α (φωνογραφήματα) και 2Β (οπτικοακουστικά έργα και live events) αυτού, προσβάσιμη από όλες τις αρμόδιες υπηρεσίες ελέγχου μέσω κωδικού πρόσβασης, τηρουμένων των διατάξεων του Κανονισμού 2016/679 του Ευρωπαϊκού Κοινοβουλίου και του Συμβουλίου (Γενικός Κανονισμός για την Προστασία Δεδομένων) και του ν. 4624/2019 (Α’ 137).
step_official: Αρμόδια υπηρεσία
step_title: Έκδοση διαπιστωτικής πράξης παράβασης
step_description: Για την άσκηση του δικαιώματος προηγούμενης
ακρόασης ο παραβάτης έχει δικαίωμα υποβολής έγγραφων αντιρρήσεων. Οι αντιρρήσεις υποβάλλονται εντός
προθεσμίας δέκα (10) ημερών από την κοινοποίηση στον
παραβάτη της διαπιστωτικής πράξης παράβασης και
εξετάζονται από τον Προϊστάμενο της αρχής ελέγχου
που την εξέδωσε, ο οποίος, εάν κάνει δεκτές τις αντιρρήσεις, ακυρώνει την διαπιστωτική πράξη παράβασης.
Η απόφαση ακύρωσης της διαπιστωτικής πράξης παράβασης κοινοποιείται σύμφωνα με την προηγούμενη
παράγραφο.
step_implementation: Ενέργεια πολίτη
step_note: Αν δεν υποβληθούν αντιρρήσεις από τον
παραβάτη ή αν απορριφθούν, ο Προϊστάμενος της αρχής
ελέγχου που εξέδωσε την διαπιστωτική πράξη παράβασης εκδίδει πράξη επιβολής του διοικητικού προστίμου,
η οποία κοινοποιείται στον παραβάτη.
step_official: Ενέργεια από φυσικό/νομικό πρόσωπο
step_title: Δικαίωμα Προηγούμενης Ακρόασης - Υποβολή Αντιρρήσεων
step_description: Αρμόδιες υπηρεσίες για την είσπραξη των προστίμων της παρούσας απόφασης ορίζονται η αρμόδια για
την φορολογία του υποχρέου Δ.Ο.Υ. ή Κέντρο Βεβαίωσης
και Είσπραξης (ΚΕ.Β.ΕΙΣ.) της Ανεξάρτητης Αρχής Δημοσίων Εσόδων και τα Τελωνεία. Με βάση την Πράξη Επιβολής του διοικητικού προστίμου η αρμόδια αρχή που την εξέδωσε, συντάσσει χρηματικό κατάλογο, με τα απαραίτητα στοιχεία, ο
οποίος βεβαιώνεται στην αρμόδια Δ.Ο.Υ. ή Κέντρο Βεβαίωσης και Είσπραξης (ΚΕ.Β.ΕΙΣ.) της Ανεξάρτητης Αρχής
Δημοσίων Εσόδων. Το πρόστιμο βεβαιώνεται και εισπράττεται σύμφωνα με τις διατάξεις του Κώδικα Είσπραξης Δημοσίων Εσόδων (Κ.Ε.Δ.Ε.) και αποτελεί έσοδο του κρατικού προϋπολογισμού.
step_implementation: Υπογραφή
step_official: Φορολογική Αρχή
step_title: Βεβαίωση και είσπραξη προστίμου
Εξερχόμενα: Διοικητική πράξη
Ενημέρωση Μητρώου
Κατάθεση ποσού
Νομοθεσία: rule_article: 65Α
rule_decision_number: 2121
rule_decision_year: 1993
rule_description: Η συγκεκριμένη διάταξη αφορά στην επιβολή διοικητικών κυρώσεων (προστίμων) στις περιπτώσεις όπου έχει συντελεστεί προσβολή δικαιωμάτων πνευματικής ιδιοκτησίας ή/και συγγενικών δικαιωμάτων. Πέρα από αστικές και ποινικές κυρώσεις και ανεξάρτητα από αυτές, η διάταξη προβλέπει διακριτές περιπτώσεις έργων (προγράμματα η/υ, υλικούς φορείς ήχου/φωνογραφήματα), οπτικοακουστικά έργα, καθώς και την περίπτωση επιβολής διοικητικού προστίμου όταν προσβάλλεται το συγγενικό δικαίωμα της μετάδοσης γεγονότος που μεταδίδεται ταυτόχρονα με τη διενέργειά του. Οι τελευταίες δύο περιπτώσεις προστέθηκαν το 2025 με την τροποποίηση της διάταξης που έλαβε χώρα με το άρθρο 82 ν. 5179/2025.
rule_gazette_doc_issue: Α
rule_gazette_doc_number: 26
rule_type: Νόμος
rule_article: 82
rule_decision_number: 5179
rule_decision_year: 2025
rule_description: Διοικητικές κυρώσεις για την καταπολέμηση της πειρατείας μέσω διαδικτύου - Τροποποίηση παρ. 1, 4 και 5, προσθήκη παρ. 2Β και
κατάργηση παρ. 3 άρθρου 65Α ν. 2121/1993.
rule_gazette_doc_issue: Α
rule_gazette_doc_number: 26
rule_type: Νόμος
rule_decision_number: 358834
rule_decision_year: 2025
rule_description: Διαδικασία επιβολής και είσπραξης των διοικητικών προστίμων του άρθρου 65Α του ν. 2121/1993 (Α’ 25).
rule_gazette_doc_issue: Β
rule_gazette_doc_number: 4218
rule_type: Κοινή Υπουργική Απόφαση
Παρατηρήσεις: Ο νόμος 2121/1993 προβλέπει στο Ενδέκατο Κεφάλαιο, στο άρθρο 65Α διοικητικής φύσεως κυρώσεις που αφορούν σε προγράμματα η/υ, υλικούς φορείς ήχου και φωνογραφήματα, οπτικοακουστικά έργα και γεγονότα εθνικής ή διεθνούς τηλεθέασης που μεταδίδονται (παρουσιάζονται) στο διαδίκτυο ταυτόχρονα με τη διενέργειά τους (live events). Σε αυτή μόνο την περίπτωση, όπως ρυθμίζεται με τη νέα παράγραφο 2Β της διάταξης, προβλέπεται επιβολή διοικητικού προστίμου και στον τελικό χρήστη. Τα ειδικότερα ζητήματα της διαδικασίας επιβολής και είσπραξης των διοικητικών προστίμων, και ειδικά και της εφαρμογής της νέας παρ. 2Β, ρυθμίζονται, βάσει της παρ.5 του άρθρου 65Α ν. 2121/1993, με σχετική Κοινή Υπουργική Απόφαση των Υπουργών Πολιτισμού και εθνικής Οικονομίας και Οικονομικών. Η εν λόγω ΚΥΑ (υπ αριθ. 358834) δημοσιεύτηκε στις 4.8.2025 (ΦΕΚ 4218/Β/4.8.2025).
Ο ΟΠΙ δεν εκτελεί τη διαδικασία επιβολής και είσπραξης διοικητικών προστίμων ούτε εμπλέκεται σε οποιοδήποτε στάδιο διερεύνησης. 
Ελεγκτικές αρχές είναι η ΑΑΔΕ,  η Γενική Διεύθυνση του ΣΔΟΕ, η Διυπηρεσιακή Μονάδα Ελέγχου Αγοράς, καθώς και οι Αστυνομικές, Λιμενικές και Τελωνειακές Αρχές. Επίσης, ως αρμόδιες υπηρεσίες για την είσπραξη των προστίμων ορίστηκαν η αρμόδια για την φορολογία του υπόχρεου Δ.Ο.Υ. ή Κέντρο Βεβαίωσης και Είσπραξης (ΚΕ.Β.ΕΙΣ.) της Ανεξάρτητης Αρχής Δημοσίων Εσόδων και τα Τελωνεία.
Σχετικά: Έννομα μέσα προστασίας ή έφεσης: Άλλο
Έννομα μέσα προστασίας ή έφεσης (άλλο): Προηγούμενη Ακρόαση - Υποβολή Αντιρρήσεων
Σημειώσεις: Η διαπιστωτική πράξη παράβασης κοινοποιείται στον παραβάτη και στον Οργανισμό Πνευματικής Ιδιοκτησίας, ο οποίος ενημερώνει τους δικαιούχους. Για την άσκηση του δικαιώματος προηγούμενης ακρόασης ο παραβάτης έχει δικαίωμα υποβολής έγγραφων αντιρρήσεων εντός προθεσμίας δέκα (10) ημερών από την κοινοποίηση στον παραβάτη της διαπιστωτικής πράξης παράβασης. Η απόφαση τυχόν ακύρωσης της διαπιστωτικής πράξης παράβασης κοινοποιείται στον παραβάτη και τον ΟΠΙ. Αν δεν υποβληθούν αντιρρήσεις από τον παραβάτη ή αν απορριφθούν, ο Προϊστάμενος της αρχής ελέγχου που εξέδωσε την διαπιστωτική πράξη παράβασης εκδίδει πράξη επιβολής του διοικητικού προστίμου, η οποία κοινοποιείται στον παραβάτη.
Άλλες πληροφορίες: Εναλλακτικοί τίτλοι: Διοικητικές κυρώσεις για παραβάσεις δικαιωμάτων πνευματικής ιδιοκτησίας και συγγενικών δικαιωμάτων. Διοικητικά πρόστιμα σε τελικούς χρήστες για παράνομο "κατέβασμα" και "streaming".
Επίσημος τίτλος: Επιβολή και είσπραξη διοικητικών προστίμων για παραβάσεις σε θέματα πνευματικής ιδιοκτησίας